Stakių pagrindinė mokykla

Jurbarko rajono Stakių pagrindinė mokykla – dieninė, savarankiško mokymosi bendrojo lavinimo mokykla Stakiuose, Jurbarko rajonas, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190919755. Steigėjas Jurbarko rajono savivaldybės taryba.

Istorija 
Stakių apylinkėje pirmosios Pamituvio ir Pasnietalio mokyklos įsteigtos apie 1910-1915 m. 1923 m. Pamituvio ir Pasnietalio mokyklos perkeltos į Anupro Sutkaičio namą. 1930 m. valdžia paskyrė žemės plotą naujos mokyklos statybai. 1934 m. pastatyta nauja mokykla, visas Stakių kultūrinis gyvenimas persikėlė į mokyklą. 1949 m. ji tapo septynmetė, 1962 m. aštuonmetė, 1986 m. nepilna vidurinė mokykla, 1988 m. devynmetė mokykla. 1995 m. pagrindinės klasės persikėlė į buvusias darželio patalpas. Nuo 1999 m. Stakių pagrindinė – dešimtmetė mokykla.

2007 m. Stakių pagrindinė mokykla tapo Šimkaičių pagrindinės mokyklos skyriumi. 2009 m. mokykloje formuotos tik pradinės klasės, 2010 m. skyrius uždarytas.

Direktoriai 
1924 m. Jonas Šiaulys;
1940 m. Stasys Byla;
1946 m. Keturauskienė;
1950 m. Dumčius;
1951 m. P. Balčiūnas;
1957 m. R. Norkus, Albinas Keršys;
1958 m. J. Meškauskas;
1961 m. O. Žemailienė;
1966 m. V. Lazdauskas;
1973 m. E. Sadauskienė;
1982 m. Leonardas Zaksas.

Nuorodos 

Mokyklos svetainė

Stakiai
Buvusios Jurbarko rajono savivaldybės mokyklos